Brodsko-posavska županija

Brodsko-posavska županija je županija u Hrvatskoj smještena u južnom dijelu slavonske nizine. Nalazi se uz obalu rijeke Save i pripada regiji Posavini, po kojoj je dobila ime (kao i po sjedištu županije Slavonskom Brodu).

Prema popisu stanovništva iz 2001., Brodsko-posavska županija ima 172.993 stanovnika što je za 2.005 stanovnika ili 1,15 % manje u odnosu na 1991. godinu. Brodsko-posavska županija participira sa 3,95 % u ukupnom stanovništvu Republike Hrvatske (4.381.352). Prosječna gustoća naseljenosti je 84,68 stanovnika na 1 četvorni km. U gradovima živi 79.004 stanovnika ili 45,67 % od čega u Slavonskom Brodu kao sjedištu županije 63.268 stanovnika, a u Novoj Gradiški 15.736 stanovnika. U ruralnim sredinama živi 93.989 stanovnika ili 54,33 % svih stanovnika županije.

Administrativna podjela i stanovništvo 
Županija je podijeljena na 2 grada i 26 općina.
 Gradovi:
 Grad Nova Gradiška
 Grad Slavonski Brod
 Općine:
 Općina Bebrina
 Općina Brodski Stupnik
 Općina Bukovlje
 Općina Cernik
 Općina Davor
 Općina Donji Andrijevci
 Općina Dragalić
 Općina Garčin
 Općina Gornja Vrba
 Općina Gornji Bogićevci
 Općina Gundinci
 Općina Klakar
 Općina Nova Kapela
 Općina Okučani
 Općina Oprisavci
 Općina Oriovac
 Općina Podcrkavlje
 Općina Rešetari
 Općina Sibinj
 Općina Sikirevci
 Općina Slavonski Šamac
 Općina Stara Gradiška
 Općina Staro Petrovo Selo
 Općina Velika Kopanica
 Općina Vrbje
 Općina Vrpolje

Stanovništvo 

Prema popisu stanovništva iz 2001. Brodsko-posavska županija je imala 176.765 stanovnika (4 % ukupnog stanovništva Hrvatske) sa prosječnom gustoćom naseljenosti od 88 stanovnika/km2.

Etnički sastav je bio sljedeći: Hrvati 94 %, Srbi 3 %, Romi 0.3 %, Bošnjaci 0.2 % i drugi.

Županijska uprava 
Župan Brodsko-posavske županije je Danijel Marušić (HDZ).

Zemljopis 
Brodsko-posavska županija jedna je od najužih i najdužih županija koja na istoku graniči sa Vukovarsko-srijemskom, na sjeveroistoku sa Osječko-baranjskom, na sjeveru sa Požeško-slavonskom te na zapadu sa Sisačko-moslavačkom županijom dok se južna granica županije proteže uz rijeku Savu koja je ujedno i međudržavna granica između Republike Hrvatske i Bosne i Hercegovine.

Područje Brodsko-posavske županije može se podijeliti na tri cjeline: brdsko, ravničarsko i nizinsko. Brdsko područje čini blago uzdignuto gorje pokriveno šumom s najvišom nadmorskom visinom od 984 m (Psunj). Ravničarsko područje zauzima najveći dio županije, a čini ga ogranak plodne slavonske ravnice. Nizinsko područje zauzima prisavski dio, uglavnom dobro zaštićen od visokih voda Save, koji je isprepleten osnovnom i lokalnom kanalskom mrežom. 

Županija je područje umjerene kontinentalne klime s vrlo rijetko izraženim ekstremnim meteorološkim promjenama. Bogatstvo voda, šuma i plodno tlo, plovna rijeka i značajni kopneni europski putevi prirodni su uvjeti koji su omogućili visokorazvijeno gospodarstvo, promet, trgovinu i kulturu.

Povijest 
Nastala na području koje nekad pripadalo Vojnoj Krajini(AU) te Brodskoj Općini(Jugoslavija).

Gospodarstvo 
Nekoliko je gospodarskih djelatnosti po kojima je županija poznata. Holding Đuro Đaković, jedna od najvećih i najpoznatijih metalurških tvrtki smještena je u Slavonskom Brodu. Poljoprivredna proizvodnja, među kojom se ističe ratarstvo i stočarstvo također je značajna grana brodskoposavskog gospodarstva.

Kultura 
 Gloria Festung Brod
 Brodsko kolo

Udruge

Izviđači 
 Udruga izviđača porječana "Mihaljevica" Slavonski Šamac
 Savez izviđača hrvatske (SIH)*, Izviđačka regija istok povjereništvo *

Vanjske veze 

 Službena stranica županije

 
Hrvatske županije